- Hindi News
- National
- 51 नकल केस बने, चार पर्यवेक्षक सस्पेंड, दो की वेतनवृद्धि रोकी, 2137 छात्र रहे गैरहाजिर
51 नकल केस बने, चार पर्यवेक्षक सस्पेंड, दो की वेतनवृद्धि रोकी, 2137 छात्र रहे गैरहाजिर
हायर सेकंडरी में अंग्रेजी परीक्षा के दौरान राम स्वरूप डीएड कॉलेज परीक्षा केंद्र से एक कॉपी गायब हो गई तो फूप केंद्र पर दूसरे दिन कॉपी गायब होने को लेकर अफरा-तफरी मची रही। कलेक्टर इलैया राजा ने दोनों केंद्र के चारों पर्यवेक्षक निलंबित कर दिए और दो सीएस तथा एसीएस की एक-एक वेतनवृद्धि रोक दी है। उधर अंग्रेजी परीक्षा के डर से 2137 छात्र गैरहाजिर हो गए।
परीक्षा ड्यूटी के लिए बुधवार को सुबह 11 बजे एक बैठक बुलाई गई है। इस बैठक में केद्रों में परीक्षा ड्यूटी में बदलाव किया जाएगा। सुबह 11.30 बजे जब रामस्वरूप डीएड कॉलेज में पर्यवेक्षकों ने कॉपी की गणना की तो एक कॉपी कम मिली। पर्यवेक्षक राजेश कुमार तथा गीता नरवरिया ने उसे खूब तलाश किया लेकिन कहीं पता नहीं चला। केन्द्राध्यक्ष दुर्गाचरण मौर्य ने बताया कि यह कॉपी प्रदीप सिंह पुत्र जनक सिंह निवासी वीरेन्द्र नगर यहां व्यावसायिक परीक्षा की ड्यूटी देने आया था । मोर्य ने देहात थाने में छात्र के खिलाफ एफआईआर कराई है।
हायर सेकंडरी की परीक्षा में मंगलवार को अंग्रेजी का पेपर था। इसलिए 26718 छात्रों में 2137 छात्र परीक्षा देने ही नहीं आए। सीईओ संदीप शर्मा का कहना है कि अंग्रेजी चूंकि कठिन विषय है और जो नकल के भरोसे बैठे थे उन्होंने परीक्षा से किनारा करने में ही भलाई समझी। उधर स्टाफ की सख्ती इतनी अधिक रही कि अलग-अलग परीक्षा केन्द्रों से 51 नकलची पकड़े गए। सर्वाधिक पांच नकलची अटेर के जलपुरा परीक्षा केन्द्र से पकड़े गए। दीन दयाल डंगरौलिया, लाल बहादुर शास्त्री तथा कलावती कॉलेज तथा शांतिकिशोर डीएड कॉलेज से तीन-तीन नकल केस पकड़े गए।
अलग-अलग परीक्षा केन्द्रों से 51 नकलची पकड़े
चारों पर्यवेक्षक निलंबित, सीएस की रोकी वेतनवृद्धि
कलेक्टर इलैया राजा ने रामस्वरूप डीएड कॉलेज परीक्षा केंद्र के सीएस दुर्गाचरण मौर्य की एक वेतनवृद्धि रोक दी है। जबकि दोनों पर्यवेक्षक राजेश कुमार तथा गीता नरवरिया तथा फूप के केन्द्राध्यक्ष रामदास मित्तल की एक वेतनवृद्धि रोक दी है। तथा दोनों पर्यवेक्षक मिथलेश तथा श्री गौतम को निलंबित कर दिया है।
फूप में दूसरे दिन मची अफरा-तफरी
फूप स्थित शासकीय माध्यमिक विद्यालय में दूसरे दिन श्रीमती मिथलेश तथा श्री गौतम ने सुबह 11.30 बजे एक कॉपी कम होने को लेकर हल्ला मचा दिया। केन्द्राध्यक्ष रामदास मित्तल ने जब खुद गिनती को तो कॉपी मिल गई। इस केन्द्र से हाईस्कूल के गणित पेपर की एक कॉपी गत रोज ही गायब हुई है।
मां गिरजा देवी परीक्षा केंद्र पर जमीन में बैठकर पेपर हल करते हुए विद्यार्थी व दूसरे चित्र में हथकड़ी लगाकर परीक्षा देता कैदी महेंद्रप्रताप सिंह तोमर।
हथकड़ी सहित परीक्षा दिलाई छात्र को
मां गिरजा देवी परीक्षा केंद्र पर बंदी महेन्द्र प्रताप सिंह तोमर निवासी जोटई मारपीट, बलवा के आरोप में जेल में बंद है। छह माह पहले उसने हायर सेकंडरी परीक्षा के लिए आवेदन दिया था। इसके बाद वह मारपीट के आरोप में जेल चला गया। न्यायालय से परीक्षा में बैठने का आदेश लेकर वह परीक्षा देने आया था। खास बात है कि परीक्षा देते समय उसकी हथकढ़ी हाथों से नहीं खोली गई और परीक्षा में बिठा दिया। इसी तरह एक अन्य छात्र को एसएएफ केन्द्र पर एक कमरे में अकेले बिठाया गया था। हथकड़ी के साथ पुलिस अभिरक्षा में लाए गए महेन्द्र प्रताप सिंह तोमर के साथ चार पुलिसकर्मी अाए थे। इन्हें गेट के बाहर तैनात किए गए थेे। जबकि दो अन्य पुलिस कर्मी केन्द्र परिसर पर निगाह रखे हुए थे। हथकड़ी का एक सिरा महेन्द्र के हाथ में बंधा हुआ था और दूसरा खिड़की के सहारे था।
tgl_Latn sot_Latn hne_Deva hne_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva hin_Deva hin_Deva